als_Latn dik_Latn sag_Latn
Asport – Kreu i ekzekutivit shqiptar Edi Rama, priti në një takim në ambientet e Kryemistrisë sportistët elitarë shqiptarë të të gjitha disiplinave, për të treguar se qeveria që ai drejton do t’i kushtojë një vëmendje të veçantë sportit, për të krijuar kushtet e duhura që talentet e sportit të mos ndihen të braktisur nga shteti i tyre, siç ka ndodhur dy dekadat e fundit. Sipas Ramës, arritjet e Erkand Qerimajt dhe Danelien Godellit, pa harruar edhe suksesin e Luiza Gegës në botërorin e atletikës, kanë qenë një shkundje për të gjitha institucionet.
“Eshtë krenari dhe kënaqësi që dyert e kësaj godine u hapën për këta kampionë të mëdhenj. Kemi vendosur ta bëjmë sportin një nga institucionte më të rëndësishme të rilindjes së vendit. Fitoret e kampionëve tanë, shkundje e fortë që pavarësisht kushteve kanë arritur majat”.
Pasi falenderoi sportistët elitarë për arritjet në arenën ndërkombëtare, duke u dorëzuar nga një dhuratë simbolike, kryeministri zbuloi projektin e “Parkut Olimpik”, ku do të ndërtohet palestrat moderne për peshëngritjen dhe mundjen.
“Ia dorëzoj projektin për “Parkun Olimpik” Qerimajt, Godellit dhe Gegës dhe u them atyre se nëse ky projekt nuk realizohet të vijnë përpara Kryeministrisë dhe të kërkojnë llogari”.
Peshëngritësit Qerimaj dhe Godelli, si dhe atletja Luiza Gega, pasi falënderuar Ramën për pritjen, u shprehën besimpoltë se këtë radhë politika do ta mbajë fjalën.
“Përjetova emocione të veçanta kur mora urimin e kryeministrit. Fjalët e kryeministrit , mesazh se institucionet do te bëjnë më shumë për sportin në përgjithësi”
Nga ana e saj, ministrja e Arsimit dhe Sportit, Lindida Nikolla premoti se institucioni që ajo drejton do të t’i shlyejë të gjitha detyrimet ndaj sportistëve elitarë, duke shtuar më tej se përmirësimi i kuadrat ligjor për sportin mbetet prioritet i qeverisë.
“Do të shlyejmë të gjitha detyrimet e prapambetura për sportistët, do të përmirësojmë kuadrin ligjor për sportin.”
/supersport/
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn lmo_Latn eng_Latn